Juan Martín del Potro

**Juan Martín del Potro** (* 23. september 1988, Tandil, Argentína) je bývalý argentínsky profesionálny tenista. Počas svojej kariéry vyhral 22 turnajov ATP v dvojhre a 1 turnaj ATP vo štvorhre. Jeho najväčšími úspechmi sú, vedľa víťazstva na US Open v roku 2009, aj zisk bronzovej olympijskej medaily z letných olympijských hier 2012  a striebornej medaily z letných olympijských hier 2016. V roku 2016 vyhral z argentínskym družstvom Davis Cup. V rebríčku ATP bol v dvojhre najvyššie na 3. mieste (august 2018) a v štvorhre na 105. mieste (máj 2009).

## Kariéra
Tenis začal hrať ako sedemročný. Svoj prvý zápas medzi dospelými hral v roku 2004, keď mal pätnásť rokov a prvý zápas vyhral v januári 2006 proti Albertovi Portasovi na *Delray Beach Open*. 

V sezóne 2008 vyhral 23 zápasov v rade. Počas tejto série sa stal prvým tenistom v histórii ATP, ktorý získal svoje prvé štyri tituly na štyroch po sebe nasledujúcich turnajoch (Stuttgart Open, Austrian Open Kitzbühel, Farmers Classic v Los Angeles a Citi Open vo Washingtone). Až vo štvrťfinále na US Open 2008 prehral proti Andymu Murraymu. Do prvej svetovej desiatky rebríčku ATP sa prvý raz dostal 6. októbra 2008. V roku 2009 vyhral svoj prvý "Grand Slam", US Open. Vo finále porazil Federera 3:2 na sety. V roku 2009 sa kvalifikoval na ATP World Tour Finals. Tam podľahol vo finále Rusovi Davydenkovi. 
[thumb|left|Del Potro počas víťazného ceremoniálu na [Letné olympijské hry 2012|letných olympijských hrách 2012]]

Po dosiahnutí kariérneho maxima v rebríčku v januári 2010, keď figuroval na 4. mieste, vynechal väčšinu sezóny 2010 kvôli zraneniu pravého zápästia.  Na okruh sa vrátil v roku 2011 a na tenisovom turnaji na Letných olympijských hrách v roku 2012 v Londýne "Delpo" skončil na treťom mieste. V januári 2014 mu opäť patrila 4. priečka rebríčku ATP. Následne znovu prerušil kariéru kvôli zraneniu ľavého zápästia. Po operácii a rekonvalescencii sa pokúsil o návrat v roku 2015, ale zranenie si vyžiadalo ďalší chirurgický zákrok. Prvý zápas po návrate v roku 2016 vyhral proti Denisovi Kudlovi na *Delray Beach Open*. Na olympijskom tenisovom turnaji 2016 v Riu vyradil v prvom kole vtedajšiu svetovú jednotku Novaka Đokovića a až vo finále podľahol Andymu Murraymu a získal striebornú medailu. Z družstvom argentínskeho daviscupového tímu porazil v roku 2016 vo finále Davis Cupu Chorvátsko 3:2.

Premiérový titul zo série Masters získal v roku 2018 na turnaji BNP Paribas Open v Indian Wells. Vo finále zvíťazil nad Rogerom Federerom. Po účastí v semifinále French Open obsadil zase svoje kariérne maximum v rebríčku ATP (4. miesto). V auguste 2018 bol vedený na treťom mieste, čím dosiahol svoje nové maximum v rebríčku ATP. Na US Open 2018 sa dostal prvý raz po deviatich rokoch do finále "Grand Slamu". Tam prehral s Đokovićom 0:3 na sety. Vďaka postupu do štvrťfinále na turnaji v Pekingu sa prvý krát od roku 2013 kvalifikoval na ATP World Tour Finals. Zvyšok sezóny 2018 a Australian Open 2019 ale stratil kvôli zraneniu kolena. Na French Open 2019 vypadol v osemfinále a krátko pred Wimbledonom sa znovu zranil na pravom kolene. Až začiatkom 2020 sa del Potro mal vrátiť na okruh ATP. Návrat na tenisové kurty sa ale kvôli ďalšiemu operatívnemu zákroku musel odložiť na neurčito. Po takmer 1000 dňoch odohral del Potro vo februári 2022 znovu súťažný zápas; po prehre v prvom kole s krajanom Federicom Delbonisom na turnaji v Buenos Aires oznámil ukončenie kariéry.

## Finálové účasti na turnajoch ATP (34)

### Dvojhra - výhry (22)

### Dvojhra - prehry (12)

### Štvorhra - výhry (1)

## Štatistika
### Dvojhra

* V  - víťaz
* F  - finalista
* SF - semifinále
* ŠF - štvrťfinále
* 4K - 4. kolo
* 3K - 3. kolo
* 2K - 2. kolo
* 1K - 1. kolo
* A - chýbal
* 1Do počtu víťazstiev sa nezarátavajú víťazstva bez boja.

## Iné projekty

## Referencie

## Externé odkazy

Kategória:Argentínski tenisti
Kategória:Argentínski strieborní olympijskí medailisti
Kategória:Argentínski bronzoví olympijskí medailisti
Kategória:Tenisti na Letných olympijských hrách 2016